เทศบาลตำบลคอนสาร

คอนสาร เป็นเทศบาลตำบลในอำเภอคอนสาร จังหวัดชัยภูมิ เป็นเทศบาลขนาดเล็ก ที่ยกฐานะมาจากสุขาภิบาลตำบลคอนสาร ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษา เล่ม 16 ตอนที่ 9 ก วันที่ 24 กุมภาพันธ์ 2542 โดยมีผลใช้บังคับ ตั้งแต่วันที่ 25 พฤษภาคม 2542 เป็นต้นไป

**ที่ตั้งและอาณาเขต**
เทศบาลตำบลคอนสาร ตั้งอยู่เลขที่ 44 หมู่ที่ 2 ถนนเทศบาล 10 ตำบลคอนสาร อำเภอคอนสาร จังหวัดชัยภูมิ มีพื้นที่ทั้งหมด 8.96 ตารางกิโลเมตร เทศบาลตำบลคอนสารครอบคลุมพื้นที่ 2 ตำบล 8 หมู่บ้าน โดยอยู่ในเขต เทศบาลเต็มพื้นที่ จำนวน 2 หมู่บ้าน ได้แก่ ตำบลคอนสาร หมู่ที่ 1 บ้านนาเขิน และตำบลดงบัง มีหมู่ที่ 2 บ้านดงบังเหนือ เทศบาลตำบลคอนสารอยู่ห่างจากจังหวัดชัยภูมิ ประมาณ 120 กิโลเมตร โดยมีอาณาเขตติดต่อดังนี้- ทิศเหนือ ติดต่อกับ อบต.คอนสาร  - ทิศใต้         ติดต่อกับ อบต.ดงบัง และ อบต.คอนสาร- ทิศตะวันออก ติดต่อกับ อบต.ดงบัง  - ทิศตะวันตก  ติดต่อกับ อบต.คอนสาร และ อบต.ทุ่งนาเลา

**ภูมิศาสตร์**

**ภูมิประเทศ**
ลักษณะภูมิประเทศของเทศบาลตำบลคอนสาร เป็นที่ราบลุ่ม น้ำท่วมถึงเป็นบางส่วน โดยเฉพาะหมู่ที่ 1 บ้านนาเขิน, หมู่ที่ 3 บ้านหัวนาม่วง, หมู่ที่ 7 บ้านนาโปร่ง ตำบลคอนสาร และหมู่ที่ 2 บ้านดงบังเหนือ ตำบลดงบัง

**ภูมิอากาศ**
ลักษณะภูมิอากาศ สามารถแบ่งออกเป็น  3  ฤดู    คือ- ฤดูร้อน ริ่มเดือนมีนาคม ถึงเดือนพฤษภาคม อากาศแห้งร้อนจัด โดยเฉพาะปลายเดือนมีนาคมถึงเดือนเมษายน อุณหภูมิสูงสุดอยู่ช่วงระหว่าง 38 - 42 องศาเซลเซียส- ฤดูฝน เริ่มเดือนพฤษภาคมเป็นต้นไป และจะมีฝนตกถี่ขึ้นระหว่างเดือนสิงหาคมถึง เดือนกันยายน เมื่อกลางเดือนตุลาคมเป็นต้นไปฝนจะเริ่มซาลง ช่วงฤดูฝนจะนานประมาณ 5 เดือน- ฤดูหนาว เริ่มเดือนพฤศจิกายน ถึงเดือนกุมภาพันธ์ อากาศหนาวเย็นและหนาวจัดเป็นบางครั้ง โดยมีอุณหภูมิลดลงอยู่ระหว่าง 4 - 6 องศาเซลเซียส โดยมีระยะเวลาประมาณ 3 เดือน

**อาชีพและสังคม**
อาชีพของประชากรในเขตเทศบาลส่วนใหญ่ทำการเกษตร เช่น ทำนา ทำสวน ทำไร่ นอกจากนี้ยังประกอบอาชีพในด้านการค้าขายและอื่นๆ การเกษตร ส่วนใหญ่ทำนา ทำสวน ผลผลิตที่ได้คือ ข้าวเหนียว ข้าวจ้าว ถั่วเหลือง ข้าวโพด พริก มะพร้าว หมาก พลูและพืชอื่น ๆ
ประชากรในเขตเทศบาลตำบลคอนสาร มีการตั้งบ้านเรือนตามเส้นทางคมนาคมหรือตามถนนที่ผ่านในพื้นที่หมู่บ้านต่าง ๆ ภายในเขตเทศบาล นอกจากนี้ยังมีการตั้งบ้านเรือนเป็นชุมชนหนาแน่นใกล้วัด โรงเรียนและตลาดสด ลักษณะความเป็นอยู่ของชุมชนเป็นแบบชนบท คือจะอยู่แบบพึ่งพาอาศัยซึ่งกันและกันช่วยเหลือเกื้อกูลกัน ประชากรส่วนใหญ่ ร้อยละ 99 นับถือศาสนาพุทธ และร้อยละ 1 นับถือศาสนาอื่น ๆ

**การปกครอง**
เทศบาลตำบลคอนสาร แบ่งการปกครองออกเป็น 21 ชุมชน ครอบคลุมบางส่วนของตำบลคอนสารและตำบลดงบัง ดังนี้- ชุมชนที่ 1 ชุมชนบ้านกลาง        - ชุมชมที่ 2 ชุมชนโคกประปา        - ชุมชนที่ 3 ชุมชนนาเขินเหนือ           - ชุมชนที่ 4 ชุมชนนาเขินใต้- ชุมชนที่ 5 ชุมชนโคกสะอาด      - ชุมชนที่ 6 ชุมชนสินน้ำ              - ชุมชนที่ 7 ชุมชนวัดสวนหมาก           - ชุมชนที่ 8 ชุมชนตลาดใหม่พัฒนา- ชุมชนที่ 9 ชุมชนสภอ.คอนสาร - ชุมชนที่ 10 ชุมชนวัดป่าเรไร       - ชุมชนที่ 11 ชุมชนสดใสร่วมใจพัฒนา  - ชุมชนที่ 12 ชุมชนปู่หล้าสามัคคี - ชุมชนที่ 13 ชุมชนสี่แยกร่มม่วง  - ชุมชนที่ 14 ชุมชนธารธารา         - ชุมชนที่ 15 ชุมชนนาโปร่งร่วมใจ       - ชุมชนที่ 16 ชุมชนตาลเดี่ยว- ชุมชนที่ 17 ชุมชนรวมใจสามัคคี - ชุมชนที่ 18 ชุมชนสองฝั่งสามัคคี- ชุมชนที่ 19 ชุมชนสมบูรณ์พัฒนา       - ชุมชนที่ 20 ชุมชนน้ำพุ-ฝายดินสอ- ชุมชนที่ 21 ชุมชนโรงเรียนบ้านฝายดินสอ  

**สถาบันและองค์กรทางศาสนา**
ประชากรส่วนใหญ่ เป็นผู้นับถือศาสนาพุทธ ร้อยละ 99 และนับถือศาสนาอื่น ๆ ร้อยละ 1- วัด
** วัดเจดีย์ ตั้งอยู่หมู่ที่ 1 บ้านนาเขิน
** วัดสวนหมาก ตั้งอยู่หมู่ที่ 2 บ้านคอนสาร
** วัดป่าเรไร ตั้งอยู่หมู่ที่ 2 บ้านคอนสาร
** วัดรัฐถิวัลย์ ตั้งอยู่หมู่ที่ 7 บ้านนาโปร่ง
** วัดโคกก่องวราราม ตั้งอยู่หมู่ที่ 2 บ้านดงบังเหนือ
** วัดราษฎร์สามัคคี ตั้งอยู่หมู่ที่ 3 บ้านฝายดินสอ- อนุสาวรีย์
** อนุสาวรีย์หมื่นอร่ามคำแหง ตั้งอยู่หมู่ที่ 1 บ้านนาเขิน มีพื้นที่ประมาณ 1 ไร่- ศาลเจ้า
** ศาลเจ้าเทพารักษ์ ตั้งอยู่หมู่ที่ 1 บ้านนาเขิน
** ศาลปู่หล้า ตั้งอยู่หมู่ที่ 3 บ้านหัวนาม่วง- ที่สาธารณะ
** ที่สาธารณะป่าช้าหนองหญ้าปล้อง ตั้งอยู่หมู่ที่ 1 บ้านนาเขิน
** ที่สาธารณะป่าช้าดงบัง ตั้งอยู่หมู่ที่ 1 บ้านนาเขิน

**การศึกษา**
การศึกษาในระบบ เทศบาลตำบลคอนสาร มีโรงเรียนระดับประถมศึกษา จำนวน 1 แห่ง- โรงเรียนเทศบาลบ้านฝายดินสอ ตั้งอยู่หมู่ที่ 3
ศูนย์พัฒนาเด็กเล็กเทศบาลตำบลคอนสาร จำนวน 1 แห่ง- ศูนย์พัฒนาเด็กเล็กเทศบาลตำบลคอนสาร ตั้งอยู่หมู่ที่ 2
ศูนย์บริการการศึกษานอกโรงเรียน และการศึกษาตามอัธยาศัย จำนวน 1 แห่ง

**ประเพณี**
ประเพณีของเทศบาลตำบลคอนสารที่สำคัญ มีดังนี้- ประเพณีบุญเดือน 3 และวันมาฆบูชา ประมาณเดือนกุมภาพันธ์ มีการแห่พระ การสะเดาะเคราะห์ ทำบุญตักบาตร- ประเพณีบุญเดือน 4 ประมาณเดือนมีนาคม มีการเล่นสะบ้า ขอพรจากผู้เฒ่าผู้แก่ มีการประกวดข้าวตอกข้าวเฮียงเม็ด (ข้าวเรียงเม็ด) ประกวดคั่วเนื้อคั่วปลา ประกวดการแต่งตัวแบบไทคอนสาร- ประเพณีบุญเดือน 6 ประมาณเดือนพฤษภาคม มีการแห่ตลก (แซสบุญเดือน 6) การเล่นตลก การแห่และจุดบั้งไฟ การไหว้ศาลเจ้า- ประเพณีออกพรรษา ประมาณเดือนตุลาคม มีการทำบุญตักบาตรที่วัด- ประเพณีลอยกระทง ประมาณเดือนพฤศจิกายน มีการลอยกระทง ประกวดนางนพมาศ

**อ้างอิง**
คอนสาร
หมวดหมู่:อำเภอคอนสาร